તસવીરકલાની ભાષામાં સફેદ બેકગ્રાઉન્ડમાંની તસવીરને ‘High key’ તસવીર કહેવાય છે. શ્રી મહેશ્વરીએ ટેક્નિકલ ટ્રેઈનિંગ લીધી નથી, પણ સર્જનાત્મક તસવીરકલામાં છેલ્લા સાત દાયકાઓ દરમિયાન અવિરત અભ્યાસ, અથાગ પરિશ્રમ અને ઊંડી સમજદારીથી અનેક પ્રયોગો કરી જાત જાતના પડકારો ઝીલી પોતાની આગવી તસવીરકલાને અનોખો નિખાર આપ્યો છે અને સિદ્ધહસ્ત થઈ આંતરરાષ્ટ્રીય ખ્યાતિ પ્રાપ્ત કરી શક્યા. તસવીરકલાની આટલી પ્રબળ સેવા અને છતાં 89 વર્ષની ઉંમરે પણ હજુ એ જ ઉત્સાહ ! એ જ તરવરાટ. તેમનું શેષ જીવન, બસ આમ તસવીર કલામય રહે એવી શુભેચ્છાઓ સાથે દીર્ઘાયુષ્ય માટે પ્રભુ પ્રાર્થના, શુભ કામના.